கர்மா என்பதுதான் கர்மவினையாகும். முறையாய் அந்த வினைகள் தீரவில்லையெனில் எல்லாவற்றிலும் தடைகள் வரும். ஒருவன் குழந்தைப் பருவத்திலிருந்து வளர்ந்து வாலிபனாகி பின் வயதாகி மரணமடையும் போது நிம்மதியற்ற நிலை வரும். எத்தனைதான் இறைவனை வணங்கினாலும் கர்மாவை எவராலும் மாற்ற இயலாது. அத்தகைய கர்மா அல்லது கர்மவினைகளைத் தீர்க்க ஆவிகள் சற்று குறுக்குவழியில் உதவும். ஆனால் முழுமையாய் அல்ல. அவைசொல்லும் பரிகாரங்களைச் செய்து வந்தால் பத்துவருடக் கஷ்டம் சற்று குறையும் என்பது மறுக்க முடியாத உண்மை. அதே நேரத்தில் கடவுளை வேண்டினாலும் அவனது கர்மாவைத் தீர்ப்பதென்பது இயலாத காரியம். எனது கார்டியன் ஏஞ்சலான சிவயோகி சொல்வது என்னவென்றால் வழிப்பிரயாணம் செய்பவன் ஆலமரத்தடியில் தங்கி உண்டு இளைப்பாறிச் செல்வது போன்றதே பக்தி. மீதி இருக்கும் தூரத்தையும் கர்மாவைச் சுமப்பவனே கடக்க வேண்டும். அந்த இளைப்பாறலில் அவனுக்கு சற்று தெம்பும் உரமும் கிடைக்கும் ஆவி உலகம் பற்றி உலகெங்கிலும் ஆராய்ச்சிகள் நடந்த வண்ணம் உள்ளன. சில சமயம் ஆய்வாளர்களது கருத்துக்கள் சில ஒன்றுக்கொன்று மாறுபட்டும் உள்ளன. உதாரணமாக ஆவி உலகம் பற்றி ஆராய்ந்த வெளிநாட்டவர் ஒருவருக்கு ஆவி கூறியதாகச் சொல்லப்படும் தகவல்கள்: